Поздрав Србству
Срећно, здраво, браћо мила!
Срећан и ти, роде мој!
Hовим годом поздрав прим’те
И мог срца жарки пој!

Старо љето мукло прође,
А прежељан ступи год;
У ком Србству згода дође
Да слободин збере плод.

Весел’мо се, браћо врла!
Ев’ нам зори срећни дан,
Да сви сложно јуришимо
На душмански клети стан.

Те да слава Србска сијне,
К’о прољећни б’јели крин;
А проклето робство мине,
С њиме црни душманин.

Застава се већ развија —
Хој! на ноге стар и млад!
Кукољ пожњет’ измеђ жита,
Похитајмо сви на рад!

Ливада је бојно поље,
А кукољ је душманин:
Српом по њем — ко ће боље,
Бит’ ће дични србски син!

Здраво, браћо! здраво, роде!
Срећан био нови год!
Силе наше нек се споје,
Узбраћемо жељни плод!

Извор 
Милић Р. 1870. Сербобранке: лиричне родољубне пјесме. На Цетињу, у државној Печатњи. стр. 12.

Ристо Милић